A mmi ḥebbu a das-qqaṛen tamazirt! Yarnu twaεṛ! Nekwni zik a mmi s tina-nneγ, neqqaṛ aεlxiṛ, aεslama, mṛaḥba, yaεṭik ṣaḥa, niteni a qqaṛen: azul, asuf, tamirt… asmi i diyi-d-nnan warrac azul a Nna Fa, qṛib zaεfeγ, ur fhimeγ ara dacu d-qqaṛen, alami i diyi-mlan warraw n yelli. Tura mi d-nnan azul ad as-n-inniγ xiṛajmain, yalwa ikkat akken issen. Zik d taṛumit Akw d taεṛabt ur neγṛi ara kan, tura narna ula d tamazirt…Zik d imaγban s tṛumit ak d taεṛabt tura d imaγben s tmazirt. D tagi i d tanyirt-nneγ s temγaṛin n leqbayel. Timγaṛin n tmura nniḍen ahat ḥettbent acḥal n temslayin i snent, nekwenti acḥal n tmeslayin ur nessin ara.